מכתב סודי ודחוף לשר הביטחון, 24.12.67

[מקור: pdf 728, עמוד 98]

ירושלים, כ"ב בכסלו תשכ"ח

24 בדצמבר 1967

**דחוף**

**סודי ביותר**

אל: שר הביטחון

כיודע לך הוקדמה נסיעתי לארצות-הברית בחודש ימים, כך שאין שהות רבה להכנות.

בשטח הביטחוני הייתי מודה לך על חוות-דעתך לגבי הנקודות הבאות: -

1. כשמדברים על secured and recognized frontiers כלומר גבולות שיבטיחו את ביטחון המדינה בעתיד, מהם לדעתך קווי הגבול החיוניים – בגדה, בסיני וברמת הגולן? היכן יצטרכו לעמוד חיילינו והכין יצטרכו לעבור סיורינו?
2. מבחינה ביטחונית כיצד יש להשיב להצעת פירוז.
3. בישיבה ביום חמישי שעבר עם אנשי המטכ"ל סיכמתי כי יש להכין רשימה כוללת של צרכינו בשטח הרכש, בנוסף לאווירוני הפאנטום והסקייהוק, שהם עדיפות ראשונה. נראה לי כי עלי להציג בפני הנשיא את מצבנו הביטחוני הכולל. בקרב המשתתפים היו חילוקי דעות לגבי העדיפויות ביחס לפריטי הנשק מחוץ למטוסים: תוספת "הוק", ספינות, טנקים, מנועים לטנקים וכו'. במישור זה קיימת גם שאלה אם להתייחס להכנסת טילי קרקע/אוויר בצבא מצרי, ואם לבקש טילים גם בשבילנו.

אודה לך אם תוכל להעביר אלי בהקדם חוות-דעתך בנקודות הנ"ל.

1. כמו-כן אודה לך אם תעביר אלי כל הצעות שהן הנראות לך לקראת נסעתי.

בברכה,

לוי אשכול